Foto: Reuters Xitoy beshinchi avlod qiruvchi samolyoti Chengdu J-20’ni ommaga namoyish qildi. Ushbu samolyot ustida o‘tgan o‘n yillik oxirlaridan boshlab ishlab chiqarish ishlari boshlangan edi, deb xabar qilmoqda Reuters agentligi. J-20’ni namoyishi an’anaviy China Airshow ko‘rgazmasida bo‘lib o‘tgan. Bu yerda aviatsiya ishlab chiqaruvchilari salohiyatli xaridorlar bilan shartnomalar imzolash imkoniga ega bo‘lishadi. Ta’kidlanishicha, Pekin ma’muriyati ularning «ko‘rinmas» qiruvchisi harbiy texnologiyalar sohasida AQShdan ortda qolishni qisqartiradi. Ayrim tahlilchilarning so‘zlariga ko‘ra, J-20 tashqi ko‘rinishidan Amerikaning F-22 Raptor samolyotlarini yodga soladi. 1 noyabr kuni Xitoyning Chjuxay shahrida Xalqaro aviatsiya-kosmik ko‘rgazmasi Airshow China-2016 ochilgani, u 6 noyabrgacha davom etishi haqida avval xabar qilgan edik.